nahid-hub/BLUGE-bengali-wikipedia-section-title-prediction huggingface dataset:
হার্ভার্ডে লেমন ভি-১২ নেভি কলেজ ট্রেনিং প্রোগ্রামের সদস্য ছিলেন এবং মার্কিন যুক্তরাষ্ট্রের নৌবাহিনী থেকে পদোন্নতি লাভ করেন। তার সামরিক জীবন সমাপ্ত করে হার্ভার্ডে ফিরে আসার পূর্বে তিনি দ্বিতীয় বিশ্বযুদ্ধে একটি এয়ারক্রাফট ক্যারিয়ারের এনসাইন পদে কাজ করেন। ১৯৪৭ সালে একটি ডিগ্রিসহ যুদ্ধ সেবা বিজ্ঞান বিষয়ে স্নাতক শেষ করার পর, লেমন অভিনয়কে পেশা হিসেবে বেছে নেন এবং বেতার, টেলিভিশন ও ব্রডওয়েতে অভিনয় শুরু করেন। তিনি প্রশিক্ষক উটা হ্যাগেনের নিকট অভিনয় বিষয়ে পড়াশুনা করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সঙ্গীত জীবন
titleC. সামরিক জীবন
titleD. অভিনয় জীবন
উত্তর: titleC
আজাদ হিন্দ সরকার গঠিত হয়েছিল একটি ক্যাবিনেট নিয়ে। এই ক্যাবিনেটের সর্বাধিনায়ক ছিলেন নেতাজি সুভাষচন্দ্র বসু। আনুষ্ঠানিকভাবে তিনি ছিলেন আজাদ হিন্দ সরকারের "রাষ্ট্রপতি, প্রধানমন্ত্রী এবং সমর ও পররাষ্ট্র বিষয়ক মন্ত্রী"।

ক্যাপ্টেন ডাক্তার লক্ষ্মী স্বামীনাথন (পরে বিবাহিত জীবনে লক্ষ্মী সেহগল) ছিলেন "নারী সংগঠন বিভাগের ভারপ্রাপ্ত মন্ত্রী"। এই দায়িত্বের সঙ্গে সঙ্গে তিনি আজাদ হিন্দ ফৌজের মহিলা ব্রিগেড "রানি ঝাঁসি রেজিমেন্ট" কম্যান্ডের দায়িত্বেও ছিলেন। এশিয়ায় এই ধরনের নারীবাহিনী ছিল সর্বপ্রথম এবং এক সুদূরপ্রসারী দৃষ্টিভঙ্গির পরিচায়ক। ডাঃ লক্ষ্মী ছিলেন সিঙ্গাপুরের এক বিশিষ্ট স্ত্রীরোগবিশেষজ্ঞ। পরে তিনি তার লোভনীয় কর্মজীবন ত্যাগ করে আজাদ হিন্দ ফৌজের রানি ঝাঁসি রেজিমেন্টের দায়িত্ব গ্রহণ করেন।

অস্থায়ী আজাদ হিন্দ সরকারের মন্ত্রিসভার অন্যান্য জনপ্রশাসন মন্ত্রীরা হলেন:

আজাদ হিন্দ সরকারের সশস্ত্র বাহিনী মন্ত্রীরা ছিলেন আজাদ হিন্দ ফৌজের প্রতিনিধি। এঁরা হলেন:

আজাদ হিন্দ সরকারের সংগঠন ও প্রশাসন পরিচালনার জন্য সুভাষচন্দ্রের একাধিক সচিব ও উপদেষ্টা নিযুক্ত ছিলেন। এঁরা হলেন:

আজাদ হিন্দ সরকারে এই সকল সচিব ও উপদেষ্টাগণ মন্ত্রীর সম মর্যাদা পেতেন। আজাদ হিন্দ সরকারের দৈনন্দিন কাজকর্মের বিবরণী ধারাবাহিকভাবে নথিবদ্ধ করা হয়নি। তাই সুভাষচন্দ্রের সহকারী মন্ত্রিত্বের দায়িত্বভার পালন ছাড়া সরকারি পদাধিকারীরা আর কি কি কাজ করতেন সে বিষয়ে সঠিক জানা যায় না।

সঠিক অনুচ্ছেদ শিরোনাম কোনটি?
titleA. মন্ত্রিসভা
titleB. প্রতিষ্ঠা
titleC. সরকারি প্রশাসন ও যুদ্ধ
titleD. স্বীকৃতি
উত্তর: titleA
পালংখালী ইউনিয়ন উখিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম উখিয়া থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। এটি "পালংখালী", "উখিয়ার ঘাট" ও "উখিয়ার ঘাট রিজার্ভ ফরেস্ট" এ ৩টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

সঠিক অনুচ্ছেদ শিরোনাম কোনটি?
titleA. ধর্মীয় উপাসনালয়
titleB. জনসংখ্যা
titleC. প্রশাসনিক কাঠামো
titleD. আয়তন
উত্তর: titleC
অষ্টক গীত / নৃত্যের সূচনার পূর্বে উঠান বা মঞ্চের মাঝখানে দাঁড়িয়ে বাদ্যযন্ত্রীরা প্রথমে জনপ্রিয় কোনো-একটি দেশাত্মবোধক গানের সুরে সম্মিলিত বাদ্য বাদন শুরু করেন এবং এর সঙ্গে সঙ্গে উঠানের একপাশ থেকে কৃষ্ণ, রাধা ও তার অষ্ট শখী দুই বাহু তুলে বাদ্যের তালে তালে নাচতে নাচতে বাদ্যযন্ত্রীদের সামনের অভিনয়স্থলে এসে বৃত্তাকারে কয়েকবার প্রদক্ষিণ করেন। এরপর বাদন শেষে কৃষ্ণ এবং রাধাসহ শখীরা দুই দলে বিভক্ত হয়ে মুখোমুখি দাঁড়িয়ে বন্দনা পর্বের সূচনা করে; এক্ষেত্রে শ্রীকৃষ্ণ-রূপী অভিনেতার মুখোমুখি শ্রীরাধিকা ও শখী-রূপী অভিনেতারা জোড়হাতে বসে বন্দনার সূচনা করেন এবং বন্দনার একটি অন্তরা শেষে তারা বসা অবস্থা থেকে জোড়হাতে দেহের উপরের অংশ ঘোরাতে ঘোরাতে উঠে দাঁড়ায়, কিন্তু পরবর্তী অন্তরা শুরুর আগেই বসে যায় ও নতুন অন্তরা শুরু করে। বন্দনায় সাধারণতঃ দেবী সরস্বতী স্তুতি করা হলেও কখনো কখনো পিতা-মাতা, শিক্ষাগুরু প্রমুখেরও স্তুতি করা হয়। বন্দনার পর শুরু হয় মূল পালা যেখানে “সরকার”, যিনি কৃষ্ণ চরিত্রেও অভিনয় করেন, বর্ণনা করেন এবং এর প্রত্যুত্তরে থাকে রাধার কথকতা। অষ্টক গীত / নৃত্যের পরিবেশনায় বর্ণনার সময় অভিনেতারা অভিনয় শৈলী এবং গীতের সঙ্গে নৃত্য প্রদর্শন করে থাকে।

সঠিক অনুচ্ছেদ শিরোনাম কোনটি?
titleA. পরিবেশনা-স্থল
titleB. শ্রোতা-দের শ্রেণী
titleC. পরিবেশনার পদ্ধিত
titleD. গানের ভাব ও ভাষা
উত্তর: titleC
যষ্টিমধুর মূলের সুগন্ধটি আছে একটি জটিল যৌগ থেকে যার উদ্বায়ী অংশের ৩% থাকে অ্যানথোল। যষ্টিমধুর বেশিরভাগ মিষ্টতা গ্লাইসারাইজিন থেকে আসে। যার মিষ্টি স্বাদ চিনির ৩০-৫০ গুণ বেশি। তবে এর মিষ্টি স্বাদ চিনি থেকে খুব আলাদা, তাত্ক্ষণিক কম এবং দীর্ঘস্থায়ী হয়।

যষ্টিমধু মূলে পাওয়া আইসোফ্লাভিন গ্লাব্রেন এবং আইসোফ্রাভিন গ্লাব্রিডিন হচ্ছে ফাইটোএস্ট্রোজেন।

সঠিক অনুচ্ছেদ শিরোনাম কোনটি?
titleA. গবেষণা
titleB. রসায়ন
titleC. খাদ্য এবং মিষ্টান্ন
titleD. তামাক
উত্তর: titleB
সিপিইসি এবং অন্যান্য সহায়ক প্রকল্পের অধীনে পরিকল্পিত উন্নতির অংশ হিসেবে নির্মাণের দ্বিতীয় পর্যায়ের কাজ চলছে। প্রকল্প মোট $১.০২ বিলিয়ন ডলার খরচ হবে বলে আশা করা হচ্ছে। ২০১৮ সালের সেপ্টেম্বরে, পাকিস্তান সেনেট গদর বন্দরের দ্বিতীয় পর্বের বেশিরভাগ প্রকল্পের অগ্রগতির ধীর গতিতে উদ্বেগ প্রকাশ করেছিলেন, কারণ বেশিরভাগ প্রকল্পের জন্য নির্মাণ শুরু হয়নি।


সঠিক অনুচ্ছেদ শিরোনাম কোনটি?
titleA. প্রথম ধাপ (২০০২-২০০৬)
titleB. দ্বিতীয় ধাপ (চলমান)
titleC. অবস্থান
titleD. নির্মাণ
উত্তর: titleB
২০১২ সালের ২৩ অক্টোবর, এসুস উইন্ডোজ ৮ তাদের পণ্যে সূচনা অনুষ্ঠানে প্রকাশ করে ইউএক্স৪২ভিএস এবং ইউএক্স৫২ভিএস মডেল এবং জানায় এগুলো নভেম্বরে ছাড়া হবে। ইউএক্স৪২ভিএস হল ১৪ ইঞ্চি মাপের আল্ট্রাবুক এবং ইউএক্স৫২ভিএস হল একটি ১৫ ইঞ্চি মাপের ল্যাপটপ এতে বিভিন্ন বৈশিষ্ট্য বাছাইয়ের মাধ্যমে একে আল্ট্রাবুক করার সুযোগ রয়েছে (আল্ট্রাবুক হিসেবে গ্রহণ করার জন্য যে সংজ্ঞা রয়েছে তা হিসেবে)। ইউএক্স৪২ভিএস ছাড়া হয় ইন্টেল কোর আই৩, আই৫ ও আই৭ প্রসেসর দিয়ে, সাথে সর্বোচ্চ ৬ জিবি র‍্যাম নিয়ে। সবকিছু নিয়ে ওজন দাড়ায় ১.৯ কেজি (৪.২ পাউন্ড)।

ইউএক্স৫২ভিএস মডেলে ইন্টেলের আল্ট্রা লো-ভোল্টেজ আই৫ বা আই৭ মোবাইল প্রসেসর, ১০ পর্যন্ত র‍্যাম ও অপটিক্যাল ড্রাইভ লাগানোর জন্য নির্বাচনের সুযোগ রয়েছে। অপটিক্যাল ড্রাইভ লাগানোর সুবিধা যেনবুকের জন্য এটাই প্রথম। এটি বেশি দাম ও স্পর্ষ পর্দা না থাকার জন্য সমালোচিত হয় কিন্তু গতি, কিবোর্ড ও পর্দার জন্য প্রশংসিত হয়। ব্যাটারির ক্ষমতাকে গ্রহণযোগ্য বলে বিবেচনা করা হয় আকার, আলাদা জিপিইউ বিবেচনায় নিয়ে যদিও এটি ইউএক্স৩১এ থেকেও কম।

সঠিক অনুচ্ছেদ শিরোনাম কোনটি?
titleA. নকশা প্রণয়ন
titleB. ১৪ ও ১৫ ইঞ্চি যেনবুক
titleC. যেনবুক ইনফিনিটি
titleD. পণ্যের সারি
উত্তর: titleB
প্রথম শতকে সুকাত্রা দ্বীপ গ্রিকদের পদচারণায় মুখর থাকার ইতিহাস জানা যায় প্রস্তর খন্ডে প্রাপ্ত ভাষার ব্যবহার। ধারণা করা হয়, তৃতীয় শতকের দিকে দ্বীপটি প্রাচীন যুগের ব্যবসায়ের মূল কেন্দ্র ছিল। ‘সুকাত্রা’ নামটি গ্রিক শব্দ নয়, সংস্কৃত শব্দ সুখাদ্রা থেকে এর আগত যার অর্থ সহায়ক বা স্বর্গসুখ প্রদানকারক। মার্কো পোলোর বই “দ্য ট্রাভেলস অফ মার্কো পোলো”য়ে সুকাত্রা দ্বীপের উল্লেখ আছে।

সঠিক অনুচ্ছেদ শিরোনাম কোনটি?
titleA. প্রাণিকুল
titleB. যোগাযোগব্যবস্থা
titleC. ইতিহাস
titleD. উদ্ভিদ
উত্তর: titleC
মন্থনরত ক্ষীরসাগর থেকে অন্তিমে দৈব বৈদ্য তথা ধন্বন্তরি অমরত্বের পীযূষ স্বরূপ একটি অমৃৃতের পাত্র নিয়ে উত্থিত হন৷ অমৃৃত প্রাপ্তির জন্য দেবতা ও অসুরদের মধ্যে প্রচণ্ড যুদ্ধ শুরু হলো৷ অসুরদের কবল থেকে অমৃতের পাত্রটিকে রক্ষা করার জন্য পক্ষীরাজ গরুড় তৎক্ষণাৎ পাত্রটিকে নিয়ে যুদ্ধক্ষেত্র থেকে অন্যত্র উড়ে চলে যায়৷

এসময়ে দেবতাদের অনুরোধে বিষ্ণু তার মোহময়ী মোহিনী রূপ ধারণ করেন এবং নিজের যৌবন ও রূপ লাবণ্য দিয়ে অসুরদের অমৃৃতেরাাপ্রতি মনযোগ নষ্ট করে দেন৷ একই সাথে ছলনার আশ্রয়ে তাদের সামনে থেকেই অমৃৃতের পাত্রটি নিজ হস্তোগত করে দেবতাদের মধ্যে অমৃৃত বিতরণ করা শুরু করেন এবং নিজেও সামান্য অমৃৃত পান করেন৷ অসুরদের দলের থেকে রাহু ও কেতু নামে দুটি অসুর দেবগণের দলে ছদ্মবেশে লুকিয়ে ছিলো৷ তারাও অমৃতের স্বাদ উপভোগ করে৷ ভাস্বর প্রকৃৃতির কারণে সূর্যদেব ও চন্দ্রদেব দুই অসুরের গতিপ্রকৃৃৃতি বুঝে তাদের ছদ্মবেশ ধরে ফেলে৷ তারা উভয়ে বিষ্ণুর মোহিনী অবতারকে সমস্ত বিষয়টি জানালে অসুরদ্বয়ের অমৃৃত গলাধকরণের পূর্বেই তিনি তার সুদর্শন চক্র দিয়ে তাদের মাথা ও ধর আলাদা করে দেন৷ আলাদা হওয়া ধরটিই পরবর্তীকালে বিভিন্ন গ্রহরূপ ধারণ করে৷ এবং অসুরদের ওপর দেবতাদের পুনর্বিজয় প্রাপ্তির মাধ্যমে পৌরাণিক এই অধ্যায়ের পরিসমাপ্তি৷

সঠিক অনুচ্ছেদ শিরোনাম কোনটি?
titleA. অন্তিম রত্ন অমৃৃত
titleB. কুম্ভমেলার আদিকথা
titleC. জনশ্রুতি
titleD. রত্নসমূহ
উত্তর: titleA
সাধারণ দৃষ্টিকোণ থেকে দেখলে, প্রত্যেক জীবিত সত্ত্বার আত্মা সকল দিক থেকেই যথাযথ এবং সকল প্রকার কর্মের বন্ধন থেকে মুক্ত। এই ধরনের আত্মাকেই ‘ঈশ্বর’ বা ‘ঈশ্বরীয় গুণসম্পন্ন আত্মা’ মনে করা হয়। এই ‘ঈশ্বর’ ধারণাটি কেবলমাত্র সেই সব আত্মার ক্ষেত্রেই প্রযোজ্য, যে আত্মার মধ্যে ঈশ্বরীয় গুণগুলি নিজস্ব অন্তর্নিহিত প্রকৃতি অনুসারে প্রকাশিত হয়েছে।

"রত্নকরন্দ শ্রাবকাচার" (একটি প্রধান জৈন ধর্মগ্রন্থ) অনুসারে:

সঠিক অনুচ্ছেদ শিরোনাম কোনটি?
titleA. সংজ্ঞা
titleB. সৃষ্টিতত্ত্ব-বিরোধিতা
titleC. পঞ্চ-পরমেষ্টী
titleD. সিদ্ধ
উত্তর: titleA
তিরুক্কুরলে লেখকের নাম উল্লেখ করা হয়নি। "তিরুবল্লুবর" নামটি পাওয়া যায় আরও কয়েক শতাব্দী পরে লেখা "তিরুবল্লুবরমালাই" (তিরুবল্লুবরের মালা) গ্রন্থে। তিরুবল্লুবর সংক্রান্ত গল্পগুলির উদ্ভব ঘটে এই বইটি লেখার পর থেকেই। সাধারণভাবে মনে করা হয় যে তিরুবল্লুবর নামটি তামিল "তিরু" (অর্থাৎ, সম্মানসূচক "শ্রী") ও "বল্লুবর" (তামিল "বল্লুবন" শব্দের নম্র রূপ) শব্দদুটি নিয়ে গঠিত। বল্লুবন ঠিক ব্যক্তিনাম নয়, এটি জাতিবাচক নাম। তবে "তিরুক্কুরল" গ্রন্থের রচয়িতার নাম তার জাতির নাম থেকে এসেছে, না তার নাম থেকে তার জাতি নাম পেয়েছে, তা সঠিক জানা যায় না।

কোনো কোনো কিংবদন্তি অনুসারে, তার মাতা ও পিতার নাম হল আতি ও ভগবান। এই সব কিংবদন্তিতে তাকে আব্যাইয়ার, কবিলার ও অতিগামানের ভাই বলে উল্লেখ করা হয়েছে। কিন্তু ভি. আর. রামচন্দ্র দীক্ষিতর মনে করে, চার জনে সমাজের ভিন্ন ভিন্ন জাতি থেকে আগত। তাই তাদের মধ্যে ভ্রাতৃসম্বন্ধ থাকা অসম্ভব।

অপর একটি কিংবদন্তি অনুসারে, তিনি তামিল সাহিত্যের পৃষ্ঠপোষক পাণ্ড্য রাজাদের রাজধানী মাদুরাইতে থাকতেন। অপর মতে, তার জন্ম ও নিবাস ছিল চেন্নাই শহরের ময়লাপুর অঞ্চলে। তিনি পরে মাদুরাইতে গিয়ে "তিরুক্কুরল" বইখানি পাণ্ড্য রাজা ও তার কবিসভায় প্রদান করে। তার স্ত্রীর নাম ছিল বাসুকী।

প্রচলিত গল্প অনুসারে, "মাদুরাইয়ের তামিল সঙ্গম" (বিশিষ্ট পণ্ডিতদের দ্বারা নিয়মিত আয়োজিত সম্মেলন) "তিরুক্কুরল" বইটিকে বিশ্বের সামনে সুপরিচিত করে তোলে। তিরুবল্লুবর সম্ভবত মাদুরাইতে থাকতেন। কারণ পাণ্ড্য রাজাদের রাজত্বকালে সেখানে অনেক তামিল কবি বাস করতেন। কন্যাকুমারী ইতিহাস ও সংস্কৃতি গবেষণা কেন্দ্র সাম্প্রতিককালে দাবি করছে যে, তামিলনাড়ুর কন্যাকুমারী জেলার বল্লুবনাড়ু পার্বত্য অঞ্চলের এক রাজা ছিলেন বল্লুবর।

অধিকাংশ গবেষক ও তিরুক্কুরল সহ অন্যান্য তামিল গ্রন্থ ইংরেজিতে অনুবাদকারী জর্জ উগলো পোপ (যিনি নিজেও তামিলনাড়ুতে বহুদিন কাটান) তিরুবল্লুবরকে পারাইয়ার বলে উল্লেখ করেছেন। কার্ল গ্রাউল (১৮১৪-১৮৬৪) "তিরুক্কুরল" বইটিকে "বৌদ্ধগন্ধী রচনা" বলে উল্লেখ করেন। এই কারণেই হয়ত তিরুবল্লুবরকে পারাইয়ার সম্প্রদায়ভুক্ত মনে করা হয়ে থাকে। তবে গ্রাউল জৈনদেরও বৌদ্ধদের অংশ মনে করেছিলেন।

সঠিক অনুচ্ছেদ শিরোনাম কোনটি?
titleA. অন্যান্য রচনা
titleB. ধর্ম
titleC. স্মারকস্থল ও সম্মাননা
titleD. প্রচলিত বিবরণ
উত্তর: titleD
১৯২৭ সালে যখন চেন ই এবং লিন বিয়াওয়ের ষড়যন্ত্রের কবলে পড়ে ফ্যান শীশেংয়ের নিরাপত্তা বলয় থেকে বেরিয়ে তার অনুগত ১০,০০০ সৈন্যের সৈন্যদল নিয়ে জিয়াংশি এবং জিংগ্যাং পর্বতাভিমুখে গমনকালে মাও-সেতুংয়ের সাথে ঝু দেয়ের ঘনিষ্ঠ সহচার্যের সূত্রপাত ঘটে। এখানে ১৯২৭ সালে মাও সেতুং একটি সোভিয়েত গঠন করেছিলেন এবং ঝু দে সোভিয়েত নিয়ন্ত্রিত এলাকার বিস্তার সাধনের লক্ষ্যে তার সৈন্যদলকে রেড আর্মিতে পরিণত করতে সুসংগঠিত করে গড়ে তোলেন। ১৯২৮ সালের ২৮শে এপ্রিল লংজিয়াং সেতুর উপর সংগঠিত বৈঠকে মাও সেতুংয়ের ভাই মাও জেতানের অবদান বৈঠকটিকে সহজতর করেছিল; যিনি ঝু দেয়ের অধীনস্থ একজন কর্মকর্তা ছিলেন। মাও জেতান পরবর্তীতে তার ভাই মাও সেতুং-এর নিকট ঝু-এর লেখা একটি পত্র বহন করে নিয়ে গিয়েছিলেন, যেখানে ঝু মাও-এর উদ্দেশ্যে বলেছিলেন "আমাদের এখন অবশ্যই সৈন্যবাহিনী একত্রীকরণ করার পাশাপাশি সুসংজ্ঞায়িত সামরিক এবং ভূরাজনৈতিক নীতি গ্রহণ করা উচিত"। এই নীতির বদৌলতে সম্মিলিত সামরিক বাহিনী চতুর্থ লাল ফৌজ গঠনের মাধ্যমে তাদের রাজনৈতিক দল উন্নয়নের এক নতুন মোড় নেয়, যেখানে ঝু দে ছিলেন মিলিটারি কমান্ডার এবং মাও সেতুং ছিলেন দলের প্রধান কর্ণধার।

নিজের নেতৃত্ব প্রদানের বিশেষ গুণাবলীর বদৌলতে ঝু অপরিমেয় মর্যাদার পাত্র হয়েছিলেন; এমনকি স্থানীয় জনগণ তাকে অতিপ্রাকৃতিক ক্ষমতাধর ব্যক্তি হিসেবে পরিগণিত করত। এই সময়কালে মাওয়ের সাথে ঝু-এর সম্পর্ক এতটাই ঘনিষ্ঠ হয়ে ওঠে যে স্থানীয় গ্রামবাসীদের নিকট তারা সম্মিলিতভাবে "ঝু-মাও" হিসেবে পরিচিত ছিলেন। ১৯২৯ সালে চিয়াং কাই-শেকের সামরিক চাপের মুখে পরে ঝু দে এবং মাও সেতুং জিংগ্যাংশান ত্যাগ করে রুইজিনের উদ্দেশ্যে পালিয়ে যেতে বাধ্য হন। এখানে তারা জিয়াংশি সোভিয়েত গঠন করেন, যা কিনা ঘটনাক্রমে ৩০,০০০ বর্গ কি. মি. আয়তনের বিশাল অঞ্চলে বিস্তৃত হতে পারতো যেখানে ত্রিশ লক্ষ মানুষের বসবাস ছিল। ১৯৩১ সালে চীনের কমিউনিস্ট দলের নেতৃত্বাধীনে থেকে রুইজিনে লাল ফৌজের নেতা হিসেবে নিযুক্ত ছিলেন। চতুর্থ বিরোধী ঘেরাও কর্মসূচিতে নেতৃত্ব প্রদানের প্রাক্কালে তিনি সাফল্যের সাথে কুওমিনতাং এর বিরুদ্ধে গতানুগতিক সামরিক শক্তি পরিচালনা করেন; কিন্তু পরবর্তীতে পঞ্চম বিরোধী ঘেরাও কর্মসূচির সময়কালে তিনি এই একই কাজ করতে ব্যর্থ হন এবং চীনের কমিউনিস্ট দল ত্যাগ করেন। ঝু দে ১৯৩৪ সালের মহা উত্থানে সহায়তা করেছিলেন যা পরবর্তীতে লং মার্চের সূচনা করেছিল।
সঠিক অনুচ্ছেদ শিরোনাম কোনটি?
titleA. সন্তান
titleB. ঝু-মাও
titleC. দেশাত্মবোধ এবং সেনাপতিত্ব
titleD. ব্যক্তিগত জীবন
উত্তর: titleB
দুবাইয়ে অবস্থিত আইসিসি’র সদর দফতরে ১ মার্চের পূর্বদিন ট্রান্স-তাসমান দরপত্র জমা পড়ে। ক্রিকেট অস্ট্রেলিয়ার প্রধান নির্বাহী জেমস সাদারল্যান্ডের মতে, উন্নততর মাঠ ও অবকাঠামো, অস্ট্রেলীয় ও নিউজিল্যান্ড সরকারের প্রতিযোগিতা চলাকালীন সময়ে ট্যাক্স ও কাস্টম সংক্রান্ত সহায়তা এ দরপত্রের অন্যতম বিবেচ্য বিষয় ছিল। এ প্রেক্ষিতে ২০১৫ সালের ক্রিকেট বিশ্বকাপ আয়োজনে অস্ট্রেলিয়া ও নিউজিল্যান্ডকে যৌথ আয়োজকের মর্যাদা দেয়া হয়। এছাড়াও, নিউজিল্যান্ড সরকার জিম্বাবুয়ের রাজনৈতিক আলোচনায় জিম্বাবুয়ে ক্রিকেট দলের প্রতিযোগিতায় অংশগ্রহণের বিষয়েও ২০০৫ সালের সফরে নিশ্চিত করা হয়।

আইসিসি প্রেসিডেন্ট এহসান মানি বলেছিলেন চার-দেশীয় এশীয় দলের জন্য অতিরিক্ত সময়ের প্রয়োজন পড়ায় তাদের দরপত্র ক্ষতিগ্রস্ত হয়। ভোটের ফলাফলে এশীয় দেশগুলো জয়ী হয়। পাকিস্তান ক্রিকেট বোর্ড (পিসিবি) জানায় যে, ওয়েস্ট ইন্ডিজ ক্রিকেট বোর্ডের ভোটই এ বিষয়ে সহায়তা করে। পাকিস্তানি সংবাদপত্র ডন এক প্রতিবেদনে ২০০৭ সালের ক্রিকেট বিশ্বকাপে ওয়েস্ট ইন্ডিজের ক্রিকেটে তহবিল সংগ্রহের বিষয়ে এশীয় দেশগুলো প্রতিশ্রুতিবদ্ধ ছিল যা ভোটে প্রভাববিস্তার করে। কিন্তু, এশীয় দরপত্রের মনিটরিং কমিটির সভাপতি আই.এস. বিন্দ্রা তা অস্বীকার করেন। অতিরিক্ত $৪০০ মিলিয়ন মার্কিন ডলার মুনাফা লাভের প্রস্তাবনাই ভোট সংখ্যা বৃদ্ধিতে সহায়ক ভূমিকা পালন করেছে।

ফলশ্রুতিতে আইসিসি ট্রান্স-ট্রান্সমান দরপত্রের সার্বিক দিক বিবেচনান্তে ২০১৫ সালের পরবর্তী বিশ্বকাপ অস্ট্রেলিয়া ও নিউজিল্যান্ডে আয়োজনের সিদ্ধান্ত নেয়। এরপূর্বে সর্বশেষ দেশ দুইটি ১৯৯২ সালে ক্রিকেট বিশ্বকাপ খেলার আয়োজন করেছিল। ২০১৫ সালের বিশ্বকাপে উভয় দেশের সর্ববৃহৎ ক্রীড়া বিষয় হিসেবে আখ্যায়িত হবে বলে ধারণা করা হয়।

সঠিক অনুচ্ছেদ শিরোনাম কোনটি?
titleA. স্বাগতিক নির্ধারণ
titleB. নক-আউট পর্ব
titleC. উদ্বোধনী অনুষ্ঠান
titleD. ইতিহাস
উত্তর: titleD
কলকাতায় বাস পরিষেবা ১৯২০ সালে শুরু হয়েছিল, তবে সেটা অগঠিত ছিল। পশ্চিমবঙ্গ পরিবহন অধিদফতরের অধীনে রাজ্য পরিবহন পরিষেবা তৈরির সাথে ১৯৪৮ সালের ৩১ জুলাই সরকারী খাতে, সড়ক পরিবহনকে সংগঠিত রূপ দেওয়া হয়েছিল। এটি ২৫ টি বাসের বহর নিয়ে ৬টি আন্তঃনগর রুটে চলাচল শুরু করে। ১৯৪৯-৫০ সালে ২টি দ্বি - তল বাস যুক্ত করে ডিজেল যুগের সূচনা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. বিশেষ পরিষেবা
titleC. বহর
titleD. খেয়া পরিষেবা
উত্তর: titleA
সাফাভি রাজবংশ কর্তৃক ককেশাসের পূর্ব আর্মেনিয়া বিজয়ের পরে শাহ আব্বাস প্রায় ৪০,০০০ আর্মেনীয় ব্যবসায়ীদেরকে ইস্পাহান ও নয়া জাফাতে নির্বাসনে পাঠান। সেখান থেকে ইরানী অভিযাত্রীদের সাথে এই ব্যবসায়ীদের অনেকে প্রথম বাংলায় আগমন করেন। ষোড়শ শতক থেকেই বাংলায় আর্মেনীয় ব্যবসায়ীদের উপস্থিতি শুরু হয়। এই ব্যবসায়ী সম্প্রদায় মূলত আমদানী-রপ্তানী ব্যবসায় জড়িত ছিলো। ঢাকায় কবে আর্মেনীয় ব্যবসায়ীদের আগমন ঘটে তা নিশ্চিত ভাবে জানা যায়নি, তবে আর্মেনীয়দের কবরস্থানের শিলালিপি হতে ধারণা করা যায় যে, এই উপস্থিতির সূচনা অষ্টাদশ শতকের শেষভাগ থেকে।

আর্মেনীয়রা অষ্টাদশ শতকে ঢাকায় বস্ত্র ব্যবসায় আধিপত্য বিস্তার করে। রেশম বাণিজ্যে আর্মেনীয়রা গুজরাতি ও উত্তর ভারতীয় ব্যবসায়ীদের প্রধান প্রতিযোগী ছিলেন। পাট ব্যবসাতেও তাদের আধিপত্য ছিলো।

শুরুতে আর্মেনীয়রা সবাই আরমানিটোলাতে বাস করতেন না, বরং মৌলভিবাজার ও নলগোলা এলাকাতে অনেকেই বাস করতেন। আরমানিটোলার গির্জা নির্মাণের পূর্বে তারা একই এলাকায় একটি ক্ষুদ্র উপাসনালয়ে প্রার্থনা করতেন। তাদের কবরস্থান ছিলো তেজগাঁর রোমান ক্যাথলিক চার্চে। সেখানকার অনেকগুলো কবরের শিলালিপিতে ১৭৪১ হতে ১৭৯৫ পর্যন্ত বিভিন্ন তারিখ দেখা যায়। ১৮৩৭ সালে আর্মেনীয় গির্জায় একটি ঘড়ির টাওয়ার নির্মাণ করা হয়, যা ১৮৯৭ সালের ভূমিকম্পে ধ্সে পড়ে। ১৮৬৮ সাল নাগাদ ঢাকার ছয় জন ইউরোপীয় জমিদারের পাঁচজনই ছিলেন আর্মেনীয় - এঁরা হলেন জে জি নিকোলাস পোগোজ (নিকি পোগোজ নামে পরিচিত), জিসি পানাতি, জে স্টেফান, জেটি লুকাস, এবং ডব্লু হারনি।

এ আর্মেনী সম্প্রদায় ঢাকায় তাদের বসবাসের জন্য গড়েছিলেন বিশাল বিশাল ইমারত সহ বাড়ি। এদের মধ্যে আরাতুনের বাড়ি ছিল ফরাশগঞ্জের রূপলাল হাউস। বর্তমান বুলবুল ললিতকলা একাডেমী যে বাড়িতে তা ছিল জমিদার নিকি পোগজের। এছাড়া মানুকের বাড়ি ছিল সদরঘাটে। আনন্দ রায় স্ট্রিটে ছিল স্টেফানের বাড়ি, তাজমহল সিনেমাহলে ছিল পানিয়াটির অট্টালিকা, বাবুবাজার পুলের উত্তর পশ্চিমে ছিল কাঁচাতুরের বাড়ি।

সঠিক অনুচ্ছেদ শিরোনাম কোনটি?
titleA. খোজাফ ওয়াজিদ
titleB. ঢাকায় পেশা ও অন্যান্য কর্মকাণ্ড
titleC. ঢাকায় আগমন ও বসবাস
titleD. স্থাপনা
উত্তর: titleC
এ অঞ্চলে বন্যার শুরুতে সাত জনের প্রাণহানি ঘটে। এই অঞ্চলের পাঁচটি জেলায় প্রায় এক লাখ (১০০ হাজার) মানুষ ক্ষতিগ্রস্ত হয়েছে - এদের মধ্যে ৬০ হাজার মানুষ আলিপুরদুয়ার জেলা এবং জলপাইগুড়ি জেলার। এই সব বন্যা প্রভাবিত মানুষের বেশির ভাগই ত্রাণ শিবিরে আশ্রয় নিয়েছিল। জলপাইগুড়ি জেলার ফালাকাটা ও মাদারিহাটের মানুষ ব্যাপক ক্ষয়ক্ষতির স্মুখীন হয় এবং দুই এলাকার অধিকাংশ বাসিন্দারা ত্রাণ শিবিরে আশ্রয় নিয়েছিল। ফুলহার, বেহুলা, গঙ্গা ও মহানন্দা নদীর জলে মালদা জেলাটি প্লাবিত হয়েছিল। বন্যার জন্য ওই অঞ্চলের ২ লাখেরও বেশি (২ হাজার হাজার) মানুষ ক্ষতিগ্রস্ত হয়েছিল। মালদা জেলার ইংরেজবাজারসহ ৪ টি সমষ্টি উন্নয়ন ব্লক প্লাবিত হয়েছিল।

সঠিক অনুচ্ছেদ শিরোনাম কোনটি?
titleA. গাঙ্গেও পশ্চিমবঙ্গ
titleB. উত্তরবঙ্গ
titleC. বন্যার প্রভাব
titleD. উত্তর বঙ্গ
উত্তর: titleD
পেশাদারী পর্যায়ে থেকে তিনি কিছু বিতর্কিত অবস্থা অবলোকন করেন। সেপ্টেম্বর, ১৯৯৯ সালে ওয়েস্ট ইন্ডিজ-ভারতের মধ্যকার কোকা-কোলা সিঙ্গাপুর চ্যালেঞ্জের চূড়ান্ত খেলায় ফলাফল নির্ধারণে ঘুষ প্রত্যাখ্যান করেন। জানুয়ারি, ২০০০ সালে সেঞ্চুরিয়নে দক্ষিণ আফ্রিকা-ইংল্যান্ডের মধ্যকার টেস্টে জোরপূর্বক ফলাফলে এক জুয়াড়ী কর্তৃক অধিনায়ক হানসি ক্রনিয়ের সম্পৃক্ততা অন্যতম।

বেশ কয়েকটি ভুলের সাথেও তার অংশগ্রহণ রয়েছে। মার্চ, ২০০১ সালে ক্যান্ডিতে শ্রীলঙ্কা-ইংল্যান্ডের মধ্যকার টেস্টে দূর্বলভাবে খেলা পরিচালনা করেছেন। ২০০৭ সালের বিশ্বকাপের ফাইনালে তার বিভ্রান্তিপূর্ণ আইন প্রয়োগের কারণে মন্দালোকের মাধ্যমে খেলার ফলাফল নির্ধারিত হয়। এরফলে পরের বছরে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে তাকে অন্তর্ভূক্ত করা হয়নি। অবশ্য ২০০৯ সালের টুয়েন্টি২০ প্রতিযোগিতায় তাকে রাখা হয়েছিল।

সঠিক অনুচ্ছেদ শিরোনাম কোনটি?
titleA. বিতর্ক
titleB. পরিসংখ্যান
titleC. সম্মাননা
titleD. আম্পায়ারিত্ব
উত্তর: titleA
১৯৭১ সালের ২৫ মার্চ রাতে পাকবাহিনীর হত্যাযজ্ঞ শুরু হলে শামসুদ্দিন আহমদ দ্রুততম সময়ে হাসপাতালে আসা আহত রোগীদের চিকিৎসার জন্য বড় মাপের প্রস্তুতি গ্রহণ করেন। এরই অংশ হিসেবে তিনি হাসপাতালে ব্লাড ব্যাংক খোলেন এবং আহত রুগীদের চিকিৎসার জন্য একটি ইমার্জেন্সি স্কোয়াড গঠন করেন। একইসাথে তিনি মুক্তিযোদ্ধাদের সক্রিয় সহায়তা প্রদান করেন এবং মুক্তিযোদ্ধাদের সঙ্গে কাজ করছেন এমন তরুণ চিকিৎসকদের ওষুধপত্রের যোগান সরবরাহ করেন। ১৯৭১ সালের ৮ এপ্রিল তামাবিল সীমান্ত পথে একটি ইতালীয় পর্যবেক্ষক দল সিলেটে পৌঁছে। এসময় ডাঃ শামসুদ্দিন এই দলটিকে নিয়ে হাসপাতালে চিকিৎসাধীন আহত রুগীদের ঘুরে দেখান যাতে তারা বুঝতে পারেন যে, কিভাবে পাকবাহিনী নিরীহ জনগণের উপর নগ্ন হামলা চালাচ্ছিল। টিমের সদস্যরা পাকবাহিনীর বর্বরোচিত হত্যাকান্ডের বিরুদ্ধে তার বক্তব্য রেকর্ড করে নিয়ে গণ-মাধ্যমে ব্যাপকভাবে প্রচার করেন।

সঠিক অনুচ্ছেদ শিরোনাম কোনটি?
titleA. শাহাদাত বরণ
titleB. পারিবারিক ও শিক্ষাজীবন
titleC. মুক্তিযুদ্ধে ভূমিকা
titleD. স্বীকৃতি
উত্তর: titleC
একজন স্বাস্থ্যবান পূর্ণবয়স্ক মানুষের প্লীহা দৈর্ঘ্যে প্রায় ৭ সে.মি (২.৮ ইঞ্চি) থেকে ১৪ সে.মি (৫.৫ ইঞ্চি) পর্যন্ত হতে পারে। সাধারণঅত প্লীহার ওজন ১৫০ গ্রাম থেকে ২০০ গ্রামের মত হয়। প্লীহার অবস্থান নবম দশম ও একাদশ পাঁজরের ঝুলন্ত (স্টার্নামের সঙ্গে সরাসরি যুক্ত নয়) অংশের পিছনে মধ্যচ্ছদার ঠিক নিচেই। এর উত্তল বহিরাংশ মদ্ধচ্ছদাকে স্পর্শ করে থাকে (ছবি এই তলটির উলটো দিক থেকে তোলা)। এর ভিতরের অবতল তলগুলির সামনের অংশটি পাকস্থলীকে স্পর্শ করে, আর পিছনের অংশ বাম বৃক্ককে স্পর্শ করে।

অন্ত্রের অন্যান্য অঙ্গের তুলনায় প্লীহার গঠন অনন্য। অধিকাংশ অন্ত্রীয় অংগ এন্ডোডার্মাল টিস্যু থেকে উৎপন্ন হলেও প্লীহার উৎপত্তি মেসেনকাইমা টিস্যু থেকে। 

সঠিক অনুচ্ছেদ শিরোনাম কোনটি?
titleA. বর্ধিত প্লীহা
titleB. প্লীহা প্রদাহ
titleC. রোগ
titleD. গঠন ও অবস্থান
উত্তর: titleD
"গণপত্যথর্বশীর্ষ" গ্রন্থটি যে অপেক্ষাকৃত পরবর্তীকালের রচনা, তার অন্যতম প্রমাণ হল এই গ্রন্থে নিহিত তান্ত্রিকধারণাগুলির সমন্বয়। এই গ্রন্থে গণপতিকে মূলাধার চক্রের সঙ্গে যুক্ত করা হয়েছে:

তুমি নিরন্তর মূলাধার চক্রে অবস্থান কর।
এই গ্রন্থে গণেশের বীজমন্ত্র ‘গং’-এর (সংস্কৃত: ; ) বিস্তারিত বর্ণনা দেওয়া হয়েছে। এই বীজমন্ত্রটি "গণেশপুরাণ" গ্রন্থেও পাওয়া যায়। উল্লেখ্য, "গণেশপুরাণ" এই গ্রন্থের পূর্বে রচিত হয়েছিল। কোর্টরাইটের অনুবাদ অনুসারে এই শ্লোকটি এইরূপ:

‘গণ’ শব্দের প্রথম অক্ষর ‘গ’ উচ্চারণপূর্বক যখন আনুনাসিক ‘ণ’ অক্ষরটি উচ্চারণ করি, তখন তা অর্ধ্বচন্দ্রের ন্যায় সুন্দর রূপে প্রতিভাত হয়। এইটিই তোমার রূপ। ‘গ’ এখানে প্রথম বর্ণ, ‘অ’ মধ্যবর্ণ এবং ‘ণ’ শেষবর্ণ। এই শব্দটি (অর্থাৎ ‘গং’) উচ্চারণের সঙ্গে সঙ্গে সকল শব্দ একযোগে উচ্চারিত হয়।
সঠিক অনুচ্ছেদ শিরোনাম কোনটি?
titleA. গুরুত্ব
titleB. সর্বোচ্চ সত্য রূপে গণেশ
titleC. তন্ত্রের সমন্বয়
titleD. ইতিহাস
উত্তর: titleC
এই এপ্লিকেশনটি বিভিন্ন আঙ্গিকে ছবি সম্পাদনা করতে পারে। এর আধুনিক ছবি সম্পাদনার ক্ষেত্রে কিছু উল্লেখযোগ্য সেবা টুল ব্যবহার করা হয় যেমন ক্রপ, এডজাস্টমেন্ট, ক্লোন, মোশন, স্টেচ, কারভস, এডজাস্ট, ইনহ্যান্স, টিল্ট শিফট ইত্যাদি। ব্যবহারকারীরা এর পাশাপাশি তার ছবিতে বিভিন্ন মুখোশ, স্টিকার এবং লেখা যুক্ত করতে পারে। এর ব্যবহারকারীরা চাইলে ক্লিপআর্ট ব্যবহার করতে পারে যেটা পিক্সআর্ট শপ থেকে ডাউনলোড করে নেওয়া যাবে। এর পাশাপাশি একসাথে অনেকগুলো ছবিকে একসাথে একটি ছবিতে এর সাহায্যে সহজেই রুপান্তর করা যাবে।

সঠিক অনুচ্ছেদ শিরোনাম কোনটি?
titleA. অঙ্কনের সামগ্রী
titleB. বিনামূল্যে ছবি সম্পাদনা
titleC. প্রতিযোগিতা
titleD. ছবি সম্পাদনা
উত্তর: titleD
এই বিশ্ববিদ্যালয়েই কম্পিউটার সায়েন্স এ পড়াকালীন সময়ে তপু ’০৮ সালের ফেব্রুয়ারি মাসে নিজের প্রথম সলো অ্যালবাম বের করলেন ‘বন্ধু ভাবো কি’ শিরোনামে। এই অ্যালবাম বের হবার পর চারপাশ থেকে অসংখ্য বন্ধু, গুনগ্রাহীরা একের পর এক ফোন করতে থাকলেন। তখন চারপাশ থেকে শুভেচ্ছার জোয়ারে একেবারে ভেসে যাবার মতো অবস্থা তপুর। ফারুকী তার সঙ্গে দেখা করতে চাইলেন। নিজের কাছের মানুষ বিখ্যাত গায়ক এবং আরেক বিখ্যাত মিউজিক কম্পোজার যথাক্রমে- অর্থহীনের সুমন এবং ফুয়াদকে নিয়ে ধানমন্ডির এক রেস্তোরায় তারা দেখা করলেন। ফারুকী তাকে বললেন, “আপনি অভিনয় করবেন? আমি একটা নতুন ছবি বানাতে যাচ্ছি। নাম থার্ড পারসন সিঙ্গুলার নাম্বার। আপনাকে এই ছবিতে অভিনয় করতে হবে।” তবে শেষ পর্যন্ত তিনি এই অফার গ্রহণ করলেন এবং অভিনয় করতে শুরু করলেন থার্ড পারসন সিঙ্গুলার নাম্বার নামে তার জীবনের প্রথম এবং এখনো পর্যন্ত একমাত্র ছবিতে।
থার্ড পারসন সিঙ্গুলার নাম্বার ছবিতে কাজ করাকে জীবনের এক অনন্য অভিজ্ঞতা বলে মনে করেন তপু। এর পেছনে তার যুক্তি হলো- এখানে সবাই খুব কাছের মানুষ হিসেবে কাজ করেছেন। যেন পিকনিক করতে করতেই তারা অভিনয় করেছেন বলে মনে হয়েছে তার। 
ছবি শুটিং করতে গিয়ে নানা ধরনের অভিজ্ঞতার মুখোমুখি হন অভিনেতা- অভিনেত্রীরা। তপুও এর ব্যতিক্রম নন। তিনি যেখানেই অভিনয় করতে গিয়েছেন, সাধারণ মানুষ তাকে দেখতে হামলে পড়েছেন। আর তারা ‘শাকিব খান, শাকিব খান’ বলে চিৎকার করেছেন। তবে এখনো তপু আসলে জানেন না- শাকিবের সঙ্গে তার মিলটা কোথায়!
থার্ড পারসন সিঙ্গুলার নাম্বার হলো মানুষের সমস্যা নিয়ে বানানো একটি ছবি। যেখানে এই সমাজে একা একা বসবাস করা একটি মেয়ের দুঃখ- কষ্টের কথা তুলে আনা হয়েছে। ছবিতে তিনি গায়ক তপুর চরিত্রেই অভিনয় করেছেন। যে কি না ছবির নায়িকা তিশা বিপদে পড়লে তাকে সাহায্য করতে এগিয়ে আসে। নিজের চরিত্রটি বেশ পছন্দই হয়েছে তার। যদিও তপু ভবিষ্যতে পারতপক্ষে অভিনয় করতে চান না। “কারণ ওটা আমার কাজ নয়”, বলেন তিনি।


সঠিক অনুচ্ছেদ শিরোনাম কোনটি?
titleA. চলচ্চিত্র
titleB. ব্যক্তিগত জীবন
titleC. অভিনয়
titleD. শিক্ষাজীবন
উত্তর: titleC